

BOSNIA AND HERZEGOVINA

FEDERATION OF BOSNIA AND HERZEGOVINA

BOSNIAN-PODRINJE CANTON GORAZDE

CANTONAL ADMINISTRATION CIVIL PROTECTION

BOSNA I HERCEGOVINA

FEDERACIJA BOSNE I HERCEGOVINE

BOSANSKO-PODRINJSKI KANTON GORAŽDE

**KANTONALNA UPRAVA CIVILNE ZAŠTITE**

# KANTONALNI OPERATIVNI CENTAR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: 17-44-10-96/14

Goražde,18.05.2014. godine

**R E D O V N I I Z V J E Š T A J**

Na osnovu informacija prikupljenih od osmatračke mreže iz člana 157. Zakona o zaštiti i spašavanju ljudi i materijalnih dobara od prirodnih i drugih nesreća, u protekla 24 sata na području BPK-a Goražde zabilježeno je slijedeće:

**HE Piva Mratinje**

Stanje na akumulaciji HE Mratinje je trenutno slijedeće:

Dotok vode u jezero je oko 80 m3 .Visina nivoa vode je pet metara do preliva. Prema njihovim informacijama u 20,00 sati bit će ispušteno 55 m3, čije količine nećeprouzrokovati veće povećanje vodostaja rijeke Drine.

**MUP BPK-a Goražde:**

Prema informaciji Operativnog centra MUP-a BPK-a Goražde u protekla 24 sata nije bilo pojava opasnosti od prirodnih i drugih nesreća, koje bi ugrožavale ljude i materijalna dobra.

**Direkcija za ceste BPK-a Goražde:**

Na regionalnom putu R-448 Podkozara- Goražde-Hranjen-Hrenovica, kod mjesta Rorovi došlo je do odrona zemljišta, koji je zahvatio i dio kolovozne trake. Ovaj odron je obilježen trakom. Trenutno se saobraćaj na ovom putnom pravcu odvija jednom kolovoznom trakom.

**S područja općine Goražde**

Na osnovu informacije dobijene od Službe civilne zaštite općine Goražde, u protekla zabilježeno je slijedeće:

Vodostaj rijeke Drine jutros u 08,00 časova iznosio je 123 centimetara.Vodostaj je tokom noći, uglavnom, bio stabilan i u jutarnjim satima je u blagom opadanju. Isto stanje je i sa vodostajima njenih pritoka.

Ekipe civilne zaštite i profesionalne vatrogasne jedinice općine Goražde su stalno na terenu, prate stanje i rade na sanaciji nastalih šteta.

**S područja općine Pale- Prača**:

Na osnovu informacije dobijene od Službe civilne zaštite općine Pale-Prača, u protekla 24 sata zabilježeno je slijedeće:

Rijeka Prača se u potpunosti povukla u svoje korito.U toku jučerašnjeg dana, deblokiran je i pročišćen put prema selu Brdarići. Ekipe civilne zaštite nastavljau rad na sanaciji šteta nastalih od poplave.

**S područja općine Foča-Ustikolina**:

Na osnovu informacije dobijene od Službe civilne zaštite općine Foča-Ustikolina, u protekla 24 sata na području općine nisu zabilježene pojave opasnosti od prirodnih i drugih nesreća, koje bi ugrožavale ljude i materijalna dobra.

Vodostaji rijeka Koline, Kosovske rijeke su i dalje u opadanju, a prema informacijama PS Ustikolina nije bilo nikakvih dojava o pojavi prirodnih i drugih nesreća, koje bi ugrožavali ljude i materijalna dobra.

Svi putni pravci na području općine su prohodni, isporuka električne energije je redovna.

**Kantonalna bolnica BPK-a Goražde-Urgentni centar:**

U prijemno - urgentni centar Kantonalne bolnice BPK-a Goražde u protekla 24 sata primljena su 35 pacijenta.Četiri pacijenta su zadržana u Kantonalnoj bolnici radi daljeg liječenja.